**LĒMUMS**

LIEPĀJĀ

|  |  |
| --- | --- |
| 2021.gada 22.aprīlī | Nr.189/5  (prot. Nr.5, 61.§) |

Par nekustamā īpašuma

Graudu ielā 43-86N atkārtotu

izsoli

Lai apstiprinātu atkārtotas elektroniskās izsoles noteikumus, tostarp izsoles sākumcenu, atsavināšanai nodotajām neapdzīvojamām telpām, kuru trešā elektroniskā izsole ir bijusi nesekmīga, jo nosolītājs saskaņā ar elektronisko izsoļu vietnē <https://izsoles.ta.gov.lv/> sagatavoto 2021.gada 9.marta Aktu par nekustamā īpašuma pārdošanu izsolē Nr.2154301/0/2021-AKT nav samaksājis nosolīto cenu, pamatojoties uz likuma "Par valsts un pašvaldību dzīvojamo māju privatizāciju" pārejas noteikumu 30.punktu, Publiskas personas mantas atsavināšanas likuma 3.panta pirmās daļas 1.punktu un 3.panta otro daļu, 4.panta pirmo un otro daļu, 5.panta pirmo un piekto daļu, 29.1 pantu, 31.panta pirmo daļu, 34.pantu un 36.panta pirmo daļu, likuma "Par pašvaldībām" 21.panta pirmās daļas 17.punktu, Liepājas pilsētas domes 2007.gada 13.aprīļa nolikumu Nr.22 "LIEPĀJAS PILSĒTAS PAŠVALDĪBAS DZĪVOKĻA ĪPAŠUMU ATSAVINĀŠANAS NOLIKUMS", 2020.gada 20.februāra lēmumu Nr.58/3 "Par nekustamo īpašumu atsavināšanu", 2020.gada 23.jūlija lēmumu Nr.395/11 "Par nekustamā īpašuma Graudu ielā 43-86N izsoli", 2020.gada 12.novembra lēmumu Nr.624/17 "Par nekustamā īpašuma Graudu ielā 43-86N atkārtotu izsoli" un 2021.gada 21.janvāra lēmumu Nr.39/1 "Par nekustamā īpašuma Graudu ielā 43-86N trešo izsoli", izskatot Liepājas pilsētas Dzīvojamo māju privatizācijas komisijas 2021.gada 31.marta lēmumu (sēdes protokols Nr.13) un Liepājas pilsētas domes pastāvīgās Finanšu komitejas 2021.gada 15.aprīļa lēmumu (sēdes protokols Nr.4), LIEPĀJAS PILSĒTAS DOME

N O L E M J :

1. Atzīt Liepājas pilsētas pašvaldībai piederošā nekustamā īpašuma Graudu ielā 43-86N, Liepājā, kadastra numurs 1700 902 2966, kurš reģistrēts Liepājas pilsētas zemesgrāmatas nodalījumā Nr.1248-A-NT, un tam piekrītošās zemes 10/1000 kopīpašuma domājamo daļu, kadastra numurs 1700 032 0092, kas reģistrēta Liepājas pilsētas zemesgrāmatas nodalījumā Nr.1248, trešo elektronisko izsoli ar augšupejošu soli par nenotikušu.

2. Apstiprināt lēmuma 1.punktā minētā objekta ceturtās elektroniskās izsoles ar augšupejošu soli sākumcenu 14700 EUR (četrpadsmit tūkstoši septiņi simti *euro*).

3. Apstiprināt lēmuma 1.punktā minētā objekta izsoles noteikumus saskaņā ar pielikumu.

4. Uzdot Liepājas pilsētas pašvaldības iestādei "Nekustamā īpašuma pārvalde" Publiskas personas mantas atsavināšanas likumā noteiktajā kārtībā organizēt lēmuma 1.punktā minētā īpašuma atsavināšanu.

5. Uzdot Liepājas pilsētas Dzīvojamo māju privatizācijas komisijai Publiskas personas mantas atsavināšanas likumā noteiktajā kārtībā apstiprināt izsoles rezultātus un izskatīt sūdzības par izsoles rīkotāja darbībām, ja tādas tiek iesniegtas.

6. Uzdot Liepājas pilsētas pašvaldības iestādei "Nekustamā īpašuma pārvalde" sagatavot lēmuma 1.punktā minētā nekustamā īpašuma pirkuma līgumu.

7. Pilnvarot Liepājas pilsētas pašvaldības izpilddirektoru Liepājas pilsētas pašvaldības vārdā parakstīt lēmuma 1.punktā minētā nekustamā īpašuma pirkuma līgumu.

8. Liepājas pilsētas domes priekšsēdētājam kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Kurzemes rajona tiesai, Izpilddirektora birojam, Finanšu pārvaldei, Dzīvojamo māju privatizācijas komisijai 3 eks., Nekustamā īpašuma pārvaldei 2 eks. (grāmatvedei 1 eks.) | |